stanford-oval/wikipedia huggingface dataset:
ทึฟ ซืด
แหล่งข้อมูลอื่น

เว็ปไซต์ทางการ (เยอรมัน)
ธารน้ำแข็งอาเล็ทช์

ธารน้ำแข็งอาเล็ทช์
ธารน้ำแข็งอาเล็ทช์ (เยอรมัน: Aletschgletscher) หรือ มหาธารน้ำแข็งอาเล็ทช์ (เยอรมัน: Grosse Aletschgletscher) เป็นธารน้ำแข็งที่ใหญ่ที่สุดในเทือกเขาแอลป์ ตั้งอยู่ในรัฐวาเล ประเทศสวิตเซอร์แลนด์ ธารน้ำแข็งนี้มีความยาวราว 23 กิโลเมตร มีปริมาตรราว 15.4 ลูกบาศก์กิโลเมตร และกินพื้นที่กว่า 81.7 ตารางกิโลเมตร ตัวธารน้ำแข็งมีความกว้างราว 940 เมตร ธารน้ำแข็งนี้ไหลจากระดับ 4,160 เมตรลงมาสู่ระดับ 1,650 เมตรเหนือระดับน้ำทะเล ธารน้ำแข็งอาเล็ทช์และหุบเขาโดยรอบได้รับการขึ้นทะเบียนเป็นมรดกโลกทางธรรมชาติโดยยูเนสโก
ธารน้ำแข็งแห่งนี้เกิดขึ้นจากการบรรจบกัน ณ ระดับความสูง  4,160 เมตรเหนือระดับน้ำทะเลของธารน้ำแข็งขนาดย่อย 4 สาย อันได้แก่:
โกรเซอร์อาเล็ทช์เฟียร์น (Grosser Aletschfirn) ทางตะวันตก จากอาเล็ทช์ฮอร์น (Aletschhorn) และไดรเอ็คฮอร์น (Dreieckhorn)
ยุงเฟราเฟียร์น (Jungfraufirn) ทางตะวันตกเฉียงเหนือ จากเขายุงเฟรา (Jungfrau)
เอวิชชเนเฟ็ลท์ (Ewigschneefäld) ทางเหนือ จากเขาเมินช์ (Mönch)
กรือเน็คเฟียร์น (Grüneggfirn) ทางตะวันออก จากกรือเน็คฮอร์น (Grünegghorn)
ธนาคารแห่งชาติสวิส

| --- | --- |
Swiss National Bank

 อาคารที่ทำการในกรุงแบร์น
ภาพรวมหน่วยงาน
ก่อตั้ง: 16 มกราคม ค.ศ. 1906
เขตอำนาจ: ประเทศสวิตเซอร์แลนด์
สำนักงานใหญ่: แบร์น ประเทศสวิตเซอร์แลนด์ 
เว็บไซต์: www.snb.ch
ธนาคารแห่งชาติสวิส (อังกฤษ: Swiss National Bank, เยอรมัน: Schweizerische Nationalbank) เป็นธนาคารกลางของประเทศสวิตเซอร์แลนด์ ก่อตั้งเมื่อค.ศ. 1906 มีสำนักงานอยู่ในกรุงแบร์น รับผิดชอบการกำหนดนโยบายการเงินของประเทศ ตลอดจนเป็นผู้ตราสกุลเงินฟรังก์สวิสขึ้นใช้
ธนาคารแห่งชาติสวิสมีสถานะเป็นธนาคารเอกชน โดยในปีค.ศ. 2015 หุ้นสามัญร้อยละ 45 ถือครองโดยส่วนบริหารของมลรัฐต่างๆ, ร้อยละ 15 ถือครองโดยธนาคารกลางของมลรัฐต่างๆ และที่เหลือราวร้อยละ 40 ถูกถือครองโดยภาคเอกชน
KKND2: Krossfire

| สงครามครอสไฟร์ |
| --- | --- |
หน้าปกซีดีเกมสงครามครอสไฟร์ แสดงฝ่ายเซอร์ไวเวอร์ โดยมีพื้นหลังแสดงถึงสงครามนิวเคลียร์
ผู้พัฒนา: บีมซอฟต์แวร์
ผู้จัดจำหน่าย: อาตาริ (พีซี) อินโฟแกรม (พีเอส)
เครื่องเล่น: วินโดวส์, เพลย์สเตชัน
วางจำหน่าย: วินโดวส์ EU: พ.ศ. 2541 NA: 31 ตุลาคม พ.ศ. 2541เพลย์สเตชัน EU: 15 เมษายน พ.ศ. 2542
แนว: วางแผนเรียลไทม์
รูปแบบ: วิดีโอเกมผู้เล่นคนเดียว, วิดีโอเกมหลายผู้เล่น
สงครามครอสไฟร์ (อังกฤษ: KKnD2: Krossfire) ส่วนคำว่า KKnD ย่อมาจาก Krush, Kill n' Destroy ถูกจัดจำหน่ายเมื่อวันที่ 31 ตุลาคม พ.ศ. 2541 เป็นเรื่องราวที่เกิดขึ้นตามหลังมากจาก KKnD และเป็นเกมสำหรับวินโดวส์ และเกมนี้ก็ได้ถูกจัดจำหน่ายสำหรับเพลย์สเตชันในปี พ.ศ. 2542 โดยอยู่ภายใต้ของชื่อที่ว่า KKnD: Krossfire
เรื่องราวทั้งหมดของเกมนี้ได้ถูกเริ่มต้นหลังจากสงครามนิวเคลียร์มาเป็นเวลา 100 ปี ในช่วงสี่ทศวรรษที่ผ่านมาของการใช้ชีวิตภายใต้พื้นดิน (ใต้ดิน) ผู้ที่รอดชีวิตนั้นได้กลับไปยังแผ่นดินในการต่อสู้กับฝ่ายอิวอลฟ์ (Evolved ไทย: วิวัฒนาการ) ฝ่ายเซอร์ไวเวอร์ (Survivors ไทย: ผู้รอดชีวิต) เหล่าหุ่นยนต์ของฝ่ายซีรีส์ 9 (Series 9 ไทย: ชุดที่ 9) เป็นเครื่องกลที่ได้พัฒนาจากของเครื่องที่ดีขึ้นสำหรับโครงการเกษตร (โปรแกรมเดิมนั้นได้รับความเสียหายจากรังสีนิวเคลียร์) และได้นำกองทัพขึ้นมาเพื่อปะทะกับเหล่ามนุษย์ (ฝ่ายอิวอลฟ์และฝ่ายเซอร์ไวเวอร์) เพราะพวกเขาเชื่อว่ามนุษย์ทำลายวัชพืชที่มีค่าทั้งหมดของพวกเขา
การเล่น

ในแต่ละแผนที่สามชนิดที่เป็นที่ดินและน้ำประกอบด้วย ภูมิประเทศทะเลทรายแห้งแล้ง พื้นผิวป่าและในเมือง (เมืองร้าง) ทั้งสามพื้นที่เป็นสิ่งประดิษฐ์จากสงครามนิวเคลียร์กล่าวคือเป็นอาคารเก่าแก่และน้ำที่ปนเปื้อน เช่นเดียวกับเกมวางแผนเรียลไทม์อื่นอย่างเช่น คอมมานด์แอนด์คองเคอร์ หรือ สตาร์คราฟต์
จุดประสงค์หลักของเกมคือเพื่อกำจัดฝ่ายอื่นๆที่อยู่บนแผนที่ที่เรากำลังเล่นอยู่
เกมนี้มักจะสำเร็จโดยผ่านการจัดการทรัพยากร น้ำมันนั้นทำหน้าที่สำรองเพื่อเป็นแหล่งพลังงานและการบำรุงรักษาฐานของการดำเนินงานในขณะที่พยายามที่จะทำลายทุกอย่างอื่น
ป้อมปราการและหอคอยสามารถนำมาใช้เพื่อปกป้องฐานเช่นเดียวกับการใช้ลักษณะทางธรรมชาติเช่นหน้าผาหรืออาคาร ซึ่งแตกต่างจากใน KKnD ตอนนี้แต่ละฝ่ายมีอาคารที่สามารถให้หน่วยทรัพยากรน้อยมากในอัตราที่คงที่ช่วยในการรวบรวมทรัพยากรที่มีปัญหาการขาดแคลนน้ำมันหรือถ้าน้ำมันไหลออกมา
สามารถเล่นเกมได้สองวิธีคือการเล่นเกมคือแบบแคมเปญ (ตามภารกิจที่กำหนดไว้) และแบบผู้เล่นหลายคน (เล่นผ่านเครือค่ายออนไลน์โดยไม่ต้องเล่นตามภารกิจ) แบบแคมเปญนั้นคุณสามารถเลือกเล่นหนึ่งในสามของฝ่ายต่อสู้ผ่านแผนที่ที่มีรูปทรงสามเหลี่ยมเพื่อที่จะกำจัดศัตรูอื่นๆทั้งหมด (บางครั้งอาจจะมีหลายฝ่าย) แบบผู้เล่นหลายคนช่วยให้เล่นผ่านการเชื่อมต่อระบบแลน (ไอพีเอกซ์ หรือ ทีซีพี / ไอพี), สายเคเบิลอนุกรมหรือโมเด็มหรือแบบโซโลเพลย์ที่ผู้เล่นคนหนึ่งสามารถเลือกระหว่างความหลากหลายของแผนที่และการตั้งค่าที่จะเล่นเกมกับหนึ่งหรือมากกว่าหนึ่งฝ่ายตรงข้าม
ประเภทของฝ่าย > เซอร์ไวเวอร์ (Survivors)

เหล่าพวกเซอร์ไวเวอร์เป็นผู้รอดชีวิตจากกลุ่มมนุษย์ปกติที่ซ่อนตัวอยู่หลุมหลบภัยใต้ดินในช่วงสงครามครั้งแรก ครั้งหนึ่งที่พวกเขาได้เห็นความเลวร้ายของสงครามนั้น พวกเขากลับไปที่พักอาศัยของพวกเขาและตั้งแต่ได้ขุดและสร้างอาวุธใหม่ๆ อาตารใหม่ๆ เทคโนโลยีใหม่ๆ และแนวทางใหม่ๆที่จะได้รับค่าจ้าง มุ่งมั่นที่จะกำจัดฝ่ายอิวอลฟ์และยุติการใช้งานของฝ่ายซีรีส์ 9 พวกเขาต้องใช้เทคโนโลยีและทหารใหม่ๆของพวกเขาเพื่อที่จะเอาชนะ มีกำลังเหนือกว่า และครอบงำศัตรูทั้งหมด
ประเภทของฝ่าย > อิวอลฟ์ (Evolved)

เหล่าพวกอิวอลฟ์ได้อยู่ในระหว่างสงครามนิวเคลียร์ และเป็นต้นกำเนิดที่ได้ถูกเรียกว่า พวกวิวัฒน์ นั่นก็เพราะว่าเป็นพวกที่ได้วิวัฒนาการมาจากการแผ่รังสี พวกเขาจึงเป็นศัตรูกับเทคโนโลยีขั้นสูง พวกเขาได้เรียนรู้การเป็นพวกและใช้ประโยชน์จากพลังของสิ่งมีชีวิตกลายพันธุ์อื่นๆ อย่างเช่น ตัวต่อขนาดใหญ่และแมงป่อง การกลายพันธุ์เป็นสิ่งศักดิ์สิทธิ์สำหรับพวกเขามากและศรัทธาต่อพระเจ้าของพวกเขา (ในที่รู้กันดีว่า จอมโหดเหี้ยม) และได้ลงโทษพวกเขาสำหรับความไม่รู้ของพวกเขาที่ได้ใช้เทคโนโลยี การเมืองและการใช้ซ้ำของทีวี พวกเขาพยายามที่จะกำจัด ความสมมาตร (นามของ ฝ่ายเซอร์ไวเวอร์) และ ความไร้วิญญาณ (นามของ ฝ่ายซีรีส์ 9) เพื่อที่จะเอาใจเหล่าทวยเทพของพวกเขา อย่างที่น่าสังเกตคือ ในขณะที่อีกสองฝ่ายมีหน่วยขนานมี "ปีศาจจอมโหด" พิเศษหน่วยในระดับที่ใช้เทคโนโลยีชั้นสูงซึ่งสามารถสร้างขึ้นโดยเสียสละห้าหน่วยทหารราบ
ประเภทของฝ่าย > ซีรีส์ 9 (Series 9)

เหล่าพวกซีรีส์ 9 เป็นหุ่นยนต์การเกษตรขั้นสูงที่ได้กลายเป็นป่วยจากการที่เซอร์ไวเวอร์ได้ทำลายพืชผลของพวกเขาและได้ยึดเอามันเมื่อชีวิตของพวกเขาคิดที่จะทำลายทุกชีวิตที่เป็นอินทรีย์ เพื่อให้พวกเขาสามารถฟาร์มอยู่ในความสงบในที่สุด เมื่อพวกเขาได้รับความรู้สึกผิดของตัวเอง ในที่สุดพวกเขาก็รู้สึกถึงหุ่นยนต์ก่อนหน้านี้ (ซีรีส์ 1-8) ก็ยังคงทำตามคำสั่งสุดท้ายของพวกเขาจากมนุษย์ หุ่นยนต์ซีรีส์ 9 จึงตัดสินใจที่จะปิดตัวลงเส้นแบบอื่นๆเพื่อให้บรรลุเป้าหมายของพวกเขาอย่างสมบูรณ์ พวกเขากำลังทำงานอยู่ในช่วงสงครามครั้งแรก แต่พวกเขาตระหนักว่าคราดและรถเข็นล้อเดียวไม่ได้ไปทำอะไรได้มากกับรถถังและช้างมาสโตดอนกลายพันธุ์ พวกเขาใช้เวลาเพื่อการวิจัยของโลกเก่าและอาวุธสงครามจากประวัติศาสตร์เพื่อที่จะปรับตัวเข้ากับเครื่องมือของพวกเขาที่จะกลายเป็นอาวุธที่น่ากลัว พวกเขาเป็นหุ่นยนต์ทำฟาร์มและส่วนใหญ่อาวุธของพวกเขามีลักษณะคล้ายกับเครื่องมือฟาร์มเช่น เครื่องไถนา ที่ฆ่าวัชพืช และขีปนาวุธสปอร์ ฝ่ายนี้เป็นสิ่งใหม่กับการได้รับสิทธิพิเศษ
ประเภทของภูมิประเทศ

มีอยู่สามภูมิประเทศที่อยู่ใน KKnD2: Krossfire แต่ละแบบมีความแตกต่างกัน โดยแบ่งแยกได้ดังนี้
พืนผิวป่า
ทะเลทราย
ในเมือง
ประเภทของภูมิประเทศ > พื้นผิวป่า

เป็นพื้นที่สีเขียวกว้างใหญ่ มีป่าไม้ เนินเขา และแม่น้ำอยู่มากมาย หรือเรียกได้อีกอย่างคือเป็นพื้นที่กว้างแบน ขนาดใหญ่ ราบเรียบ ปกคลุมด้วยเถ้า อ้างว้าง มีภูเขาไฟและมีรอยแยกที่ไม่สามารถผ่านได้
ประเภทของภูมิประเทศ > ทะเลทราย

เป็นพื้นที่ขนาดใหญ่ของคลื่นทราย เนินเขา ต้นตะบองเพชรที่เติบโตอย่างเบาบาง และที่ปกคลุมไปด้วยซากปรักหักพังครึ่งหนึ่ง
ประเภทของภูมิประเทศ > ในเมือง

เป็นพื้นที่มีซากตึกร้าง ผ่านทางถนนที่ผุพัง เต็มไปด้วยหลุมอุกาบาตและยานพาหนะที่เป็นสนิม คลองซบเซาที่มีแต่ขยะในศตวรรษเก่าๆ สะพานบางที่ได้พังทลายลง และมีสิ่งมีชีวิตท้องทะเลที่ไม่สามารถพูดได้
ภาคต่อ

แม้ว่าจะมีข่าวลือแรกที่เมลเบิร์นเฮาส์จะยังคงพัฒนา KKND ใหม่อีกครั้ง แต่หลังจากที่ปล่อย KKND 2: Krossfire แล้วหนึ่งปีต่อมาก็ต้องปิดเพราะเหตุผลทางด้านการเงิน
เบ็ดเตล็ด

ฝ่ายอิวอลฟ์ได้รับทรัพยากรหน่วยพิเศษโดยโครงสร้างอาคารที่ปรากฏเช่นคอกเลี้ยงสุกรที่เปิดท่อมาจากสุกรไปที่ไซโล นี้อาจจะเป็นการแสดงให้ถึงภาพยนตร์เรื่อง แมดแม๊กซ์: โดมบันลือโลก ซึ่งพลังงานจากเมืองบาร์เตอร์ทาวน์ โดยผลิตจากมูลของสุกรและแก๊สมีเทนที่มีไว้เพื่อสกัด
แหล่งข้อมูลอื่น

เว็บไซต์ทางการ
เว็บหลักของเกม KKnD2: Krossfire
เว็บหลักของเกม KKnD
ท็อม ชตาร์เคอ

| 0 | 1 | 2 | 3 |
| --- | --- | --- | --- |
 ชตาร์เคอขณะลงเล่นให้กับดืสบูร์ก ในปี พ.ศ. 2552
ข้อมูลส่วนตัว
ชื่อเต็ม:  ท็อม เพเทอร์ ชตาร์เคอ
วันเกิด:   (1981-03-18) 18 มีนาคม ค.ศ. 1981 (43 ปี)
สถานที่เกิด:  ไฟร์ทัล ประเทศเยอรมนีตะวันออก
ส่วนสูง:  1.94 m (6 ft 4 in)*
ตำแหน่ง:  ผู้รักษาประตู
ข้อมูลสโมสร
สโมสรปัจจุบัน:  ไบเอิร์นมิวนิก
หมายเลข:  22
สโมสรเยาวชน
1988–1989:  สตาล์ไฟร์ทัล
1989–1999:  ดีนาโมเดรสเดน
สโมสรอาชีพ*
| ปี |  ทีม |  ลงเล่น |  (ประตู) |
| 1999–2006 |  ไบเออร์ เลเวอร์คูเซน 2 |  53 |  (0) |
| 2000–2006 |  ไบเออร์ เลเวอร์คูเซน |  0 |  (0) |
| 2004 |  → ฮัมบวร์ค (ยืมตัว) |  2 |  (0) |
| 2004 |  → ฮัมบวร์ค 2 (ยืมตัว) |  2 |  (0) |
| 2006–2007 |  พาเดอร์บอร์น 07 |  47 |  (0) |
| 2007–2010 |  ดืสบูร์ก |  86 |  (0) |
| 2010–2012 |  ฮอฟเฟนไฮม์ |  58 |  (0) |
| 2012– |  ไบเอิร์นมิวนิก |  3 |  (0) |
ทีมชาติ
| 2002–2004 |  เยอรมนี ยู21 |  12 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 27 เมษายน 2013
ท็อม เพเทอร์ ชตาร์เคอ (เยอรมัน: Tom Peter Starke) เกิดเมื่อวันที่ 18 มีนาคม พ.ศ. 2524 เป็นนักฟุตบอลชาวเยอรมัน ปัจจุบันได้ลงเล่นให้กับสโมสรฟุตบอลไบเอิร์นมิวนิก ในตำแหน่งผู้รักษาประตู
แหล่งข้อมูลอื่น

Tom Starke เว็บไซต์ fussballdaten.de (เยอรมัน)
| ด ค กผู้เล่นชุดปัจจุบันของสโมสรฟุตบอลไบเอิร์นมิวนิก  |
| --- | --- |
 1 น็อยเออร์  2 อูปาเมกาโน  3 คิม มิน-แจ  4 เดอ ลิคต์  6 คิมมิช  7 กนาบรี  8 โกเร็ทซ์คา  9 เคน  10 ซาเน  11 กอมาน  15 ไดเออร์  17 มาเน  18 เปเรตซ์  19 เดวีส์  20 ซาร์  21 แอร์น็องแดซ  22 โรกา  23 นีย็องซู  24 ตอลีโซ  25 มึลเลอร์  35 นือเบิล  42 มูซีอาลา  ผู้จัดการ: กงปานี
ทีม็อน เว็ลเลินร็อยเทอร์

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  ทีม็อน เว็ลเลินร็อยเทอร์
ส่วนสูง:  1.86 m (6 ft 1 in)
ตำแหน่ง:  ผู้รักษาประตู
ข้อมูลสโมสร
สโมสรปัจจุบัน:  ชัลเคอ 04
หมายเลข:  40
ทีม็อน ยานิส เว็ลเลินร็อยเทอร์ (เยอรมัน: Timon Janis Wellenreuther) นายทวารชาวเยอรมันจากสโมสร ชัลเคอ 04 ในศึก บุนเดิสลีกา
ประวัติ

ทีม็อนเกิดเมื่อวันที่ 3 ธันวาคม 2538 เป็นลูกชายของ อิงโก เว็ลเลินร็อยเทอร์ นักการเมืองชื่อดังของเยอรมันซึ่งปัจจุบันเป็นประธานสโมสร คาลส์รูเออ
ระดับสโมสร

ทีม็อนได้ประเดิมสนามในนามทีมชุดใหญ่เมื่อวันที่ 3 กุมภาพันธ์ 2558 ในนัดที่ทีม ราชันสีน้ำเงิน เปิดบ้านที่ เฟลตินส์ อารีน่า เสมอกับทีม เสือใต้ บาเยิร์น มิวนิก 1-1 โดยลงสนามแทน ฟาเบียน กีเฟอร์ นายทวารมือ 2 ในช่วงครึ่งหลัง
ต่อมาเขาได้ลงเล่นในศึก ยูฟ่า แชมเปี้ยนส์ ลีก เป็นตัวจริงนัดแรกเมื่อวันที่ 18 กุมภาพันธ์ 2558 ในนัดที่ชัลเคอเปิดบ้านพบกับทีม ราชันชุดขาว เรอัลมาดริด ซึ่งเขาก็ทำผลงานได้ดีถึงแม้ทีมจะแพ้ไป 0-2
นอร์ทด็อยท์เชอร์ล็อยท์

| --- | --- |


ประเภท: บริษัทร่วมทุน
อุตสาหกรรม: ขนส่ง เดินเรือ
รูปแบบ: ขนส่ง
ก่อนหน้า: Globus Reederei 
ก่อตั้ง: 20 กุมภาพันธ์ ค.ศ. 1857(1857-02-20)
เลิกกิจการ: 1 กันยายน ค.ศ. 1970(1970-09-01) (113 ปี)
สาเหตุ: ควบรวมกิจการกับฮาพัคกลายเป็นฮาพัค-ล็อยท์
ถัดไป: ฮาพัค-ล็อยท์
สำนักงานใหญ่: เบรเมิน 
นอร์ทด็อยท์เชอร์ล็อยท์ (เยอรมัน: Norddeutscher Lloyd; อังกฤษ: North German Lloyd) อดีตบริษัทขนส่งและเดินเรือสัญชาติเยอรมัน ก่อตั้งขึ้นในเบรเมินเมื่อวันที่ 20 กุมภาพันธ์ ค.ศ. 1857 และได้พัฒนาจนกลายเป็นหนึ่งในบริษัทต่อเรือที่สำคัญที่สุดของเยอรมนีในช่วงปลายคริสต์ศตวรรษที่ 19 และช่วงต้นคริสต์ศตวรรษที่ 20 และเป็นส่วนสำคัญในการพัฒนาเศรษฐกิจของเบรเมินและเบรเมอร์ฮาเฟิน กระทั่งวันที่ 1 กันยายน ค.ศ. 1970 บริษัทได้ควบรวมกิจการกับบริษัทฮาพัค (HAPAG) พร้อมกับเปลี่ยนชื่อเป็นฮาพัค-ล็อยท์ (Hapag-Lloyd)
ในการเสด็จประพาสยุโรปครั้งที่ 2 หรือการเสด็จครั้งไกลบ้านของพระบาทสมเด็จพระจุลจอมเกล้าเจ้าอยู่หัวเมื่อ พ.ศ. 2450 พระองค์ได้ประทับเรือที่ทางบริษัทได้ต่อขึ้นเมื่อ ค.ศ. 1887 ลำหนึ่งนามว่า ซักเซน (Sachsen) เพื่อใช้เป็นเรือพระที่นั่งตลอดเส้นทางเสด็จพระราชดำเนินรวมถึงเส้นทางเสด็จพระราชดำเนินกลับ
ด็อยท์เชิสมูเซอุม

48°07′48″N 11°35′00″E﻿ / ﻿48.13000°N 11.58333°E﻿ / 48.13000; 11.58333
| --- | --- |
อาคารหลักในมิวนิก ด้านหน้าคือสะพานโบชบรึคเคอข้ามแม่น้ำอีซาร์

ก่อตั้ง: 28 มิถุนายน ค.ศ. 1903
ที่ตั้ง: มูเซอุมอินเซิล 1 80538 มิวนิก เยอรมนี
ประเภท: พิพิธภัณฑ์วิทยาศาสตร์ พิพิธภัณฑ์เทคโนโลยี
ขนาดผลงาน: 28,000
จำนวนผู้เยี่ยมชม: 1.5 ล้าน
เว็บไซต์: Deutsches Museum
ด็อยท์เชิสมูเซอุม (เยอรมัน: Deutsches Museum – พิพิธภัณฑ์เยอรมัน) มีชื่อเต็มว่า พิพิธภัณฑ์เยอรมันแห่งผลงานชิ้นเอกทางวิทยาศาสตร์และเทคโนโลยี (เยอรมัน: Deutsches Museum von Meisterwerken der Naturwissenschaft und Technik) ตั้งอยู่ในเมืองมิวนิก ประเทศเยอรมนี เป็นพิพิธภัณฑ์วิทยาศาสตร์และเทคโนโลยีที่ถือว่าใหญ่ที่สุดในโลก ด้วยมีวัตถุจัดแสดงกว่า 28,000 ชิ้น ในสาขาต่าง ๆ ของวิทยาศาสตร์และเทคโนโลยีกว่า 50 สาขา มีจำนวนผู้เข้าเยี่ยมชมเฉลี่ย 1.5 ล้านครั้งต่อปี
พิพิธภัณฑ์เยอรมันแห่งนี้ก่อตั้งโดยสมาคมวิศวกรรมแห่งเยอรมนี (VDI) เมื่อวันที่ 28 มิถุนายน ค.ศ. 1903 (พ.ศ. 2446) ริเริ่มโดยออสการ์ ฟอน มิลเลอร์ ปัจจุบันมีฐานะเป็นองค์กรมหาชน และเป็นสมาชิกแห่งสมาคมไลบ์นิทซ์ (Leibniz-Gemeinschaft) ในฐานะศูนย์วิจัย
มูเซอุมอินเซิล

อาคารหลักของพิพิธภัณฑ์เยอรมันตั้งอยู่บน "มูเซอุมอินเซิล" (เยอรมัน: Museuminsel – เกาะพิพิธภัณฑ์) ซึ่งเป็นเกาะขนาดเล็กกลางแม่น้ำอีซาร์ แม่น้ำสายหลักที่ไหลผ่านกลางเมืองมิวนิก เมื่อครั้งก่อนเกาะแห่งนี้ไม่เคยมีสิ่งปลูกสร้างตั้งอยู่เลยเนื่องจากมีน้ำท่วมตามฤดูกาล จนถึง ค.ศ. 1772 เมื่อมีการสร้างเขื่อนซึลเวนชไตน์ขึ้นบริเวณต้นแม่น้ำอีซาร์เพื่อป้องกันน้ำท่วม พื้นที่เกาะก็มีการปลูกสร้างค่ายทหารอีซาร์ขึ้น อย่างไรก็ตามได้เกิดน้ำท่วมอีกครั้งในปี ค.ศ. 1899 จึงก่อสร้างอาคารขึ้นใหม่ในลักษณะป้องกันน้ำท่วมได้ ในปี ค.ศ. 1903 สภาเทศบาลเมืองประกาศว่าจะมอบเกาะให้เป็นที่ตั้งด็อยท์เชิสมูเซอุมที่จะสร้างขึ้นใหม่ อนึ่งเดิมเกาะแห่งนี้มีชื่อว่า "โคห์เลินอินเซิล" (เยอรมัน: Kohleninsel – เกาะถ่าน) ภายหลังจึงเปลี่ยนชื่อเป็น มูเซอุมอินเซิล
ประวัติ

ค.ศ. 1903 ก่อตั้งพิพิธภัณฑ์
ค.ศ. 1906 เปิดส่วนจัดแสดงชั่วคราวในพื้นที่พิพิธภัณฑ์แห่งชาติเดิมบนถนนมักซีมีเลียน
ค.ศ. 1909 เปิดส่วนจัดแสดงเพิ่มเติมในพื้นที่ค่ายทหารเดิมบนเกาะกลางแม่น้ำอีซาร์ (ถนนเอร์ฮาร์ดท์)
ค.ศ. 1911 งานฉลองขึ้นยอดอาคารจัดแสดง
ค.ศ. 1925 เปิด “ด็อยท์เชิสมูเซอุม” ในอาคารใหม่บนเกาะกลางแม่น้ำอีซาร์ และให้ชื่อเกาะว่า “เกาะพิพิธภัณฑ์”
ค.ศ. 1928 วางศิลาฤกษ์อาคารหอสมุดและโถงกลาง
ค.ศ. 1930 งานฉลองขึ้นยอดอาคารหอสมุดและโถงกลาง
ค.ศ. 1932 เปิดหอสมุด
ค.ศ. 1935 เปิดศูนย์คองเกรส (Kongresssaal)
ค.ศ. 1944 อาคารพิพิธภัณฑ์ถูกทำลายไปกว่าร้อยละ 80 ในระหว่างสงครามโลกครั้งที่สอง
ค.ศ. 1948 ฟื้นฟูและเปิดใช้งานพิพิธภัณฑ์อีกครั้ง
ค.ศ. 1983 ส่วนจัดแสดงเครื่องกลและสมุทรศาสตร์ถูกไฟไหม้ทำลาย
ค.ศ. 1984 เปิดส่วนจัดแสดงการบินและอวกาศ และปิดส่วนจัดแสดงบางส่วนชั่วคราวเนื่องจากเหตุลูกเห็บตกครั้งใหญ่ในมิวนิก
ค.ศ. 1992 เปิด "พิพิธภัณฑ์การบินชไลส์ไฮม์" (Flugwerft Schleißheim) ในพื้นที่สนามบินโอเบอร์ชไลส์ไฮม์เดิม
ค.ศ. 1995 เปิดสาขาของด็อยท์เชิสมูเซอุม ในเมืองบอนน์
ค.ศ. 2003 เปิด "ศูนย์จัดแสดงการคมนาคม" (Verkehrszentrum) ในเมืองมิวนิก
ค.ศ. 2006 เปิดโถงแห่งที่หนึ่งและสองของศูนย์จัดแสดงการคมนาคม ตั้งที่ถนนเทเรเซียนเฮอเฮ
ตุลาคม ค.ศ. 2015 เริ่มโครงการปรับปรุงใหม่ครั้งใหญ่ตอนที่หนึ่ง ซึ่งจะมีไปถึง ค.ศ. 2025 มีการปิดส่วนจัดแสดงหลายส่วน
พื้นที่ส่วนจัดแสดงถาวรในปัจจุบัน

การบินและอวกาศ
เกษตรกรรม
ถ้ำอัลตามิราจำลองจากสเปน แสดงภาพเขียนสมัยก่อนประวัติศาสตร์
วิทยุสมัครเล่น
วิทยาศาสตร์การบิน
ดาราศาสตร์
การก่อสร้างสะพาน
เซรามิก
เคมี
การวัดเวลา
คอมพิวเตอร์
การประมวลภาพดิจิทัล
พลังไฟฟ้า
เทคโนโลยีทางพลังงาน
สิ่งแวดล้อม
ภูมิมาตรศาสตร์
แก้ว
ประวัติด็อยท์เชิสมูเซอุม
วิศวกรรมชลศาสตร์
ส่วนประกอบเครื่องจักร
เครื่องมือเครื่องจักร
การนำทางเดินเรือ
ผลงานชิ้นเอก
การเหมืองแร่
โลหะวิทยา
ไมโครอิเล็กทรอนิกส์
แร่ น้ำมัน และก๊าซธรรมชาติ
เพลง
กระดาษ
เภสัชกรรม
ฟิสิกส์
จักรกลให้พลัง
การพิมพ์
อุปกรณ์วิทยาศาสตร์
ของเล่นทางเทคนิค
โทรคมนาคม
เทคโนโลยีสิ่งทอ
การก่อสร้างอุโมงค์
น้ำหนักและการวัด
แหล่งข้อมูลอื่น

| --- | --- |
: วิทยาศาสตร์
: ประวัติศาสตร์
Deutsches Museum (อังกฤษ)
Deutsches Museum Flugwerft Schleißheim เก็บถาวร 2015-04-28 ที่ เวย์แบ็กแมชชีน (อังกฤษ)
Deutsches Museum Transport Centre (อังกฤษ)
Deutsches Museum ในบอนน์ (อังกฤษ)
ภาพถ่ายทางอากาศแสดงมูเซอุมอินเซิล ที่ตั้งของด็อยท์เชิสมูเซอุม
ด็อยท์เชิสมูเซอุม เมื่อราวคริสต์ทศวรรษ 1930
อุปกรณ์ทดลองของอ็อทโท ฮานและฟริทซ์ ชทราสมัน ที่นำไปสู่การค้นพบนิวเคลียร์ฟิชชันในปี ค.ศ. 1938
ภายในเรือดำน้ำ U 1 จากสมัยกองทัพเรือจักรวรรดิเยอรมัน
เครื่องบินพาณิชย์ ยุงเกอร์ส (Junkers) F13
นิติกรรมอำพราง

นิติกรรมอำพราง (อังกฤษ: hidden transaction; เยอรมัน: verdeckte Rechtsgeschäft) หมายถึง นิติกรรมอันหนึ่งที่ทำขึ้นด้วยเจตนาลวง เพื่อปิดบังนิติกรรมอีกอันหนึ่งที่ทำขึ้นด้วยเจตนาอันแท้จริง ซึ่งกฎหมายให้บังคับตามกฎหมายเกี่ยวกับนิติกรรมที่ถูกอำพรางนั้น
ท่าอากาศยานชตุทการ์ท

ท่าอากาศยานชตุทการ์ท (เยอรมัน: Flughafen Stuttgart หรือเรียกอีกอย่างว่า Flughafen Stuttgart-Echterdingen) รหัสสนามบิน(IATA: STR, ICAO: EDDS)เป็นสนามบินนานาชาติของเมืองชตุทการ์ทซึ่งเป็นเมืองหลวงของรัฐบาเดิน-เวือร์ทเทิมแบร์คของเยอรมัน เป็นสนามบินที่ใหญ่เป็นอันดับที่ 6 ของประเทศเยอรมนีและมีผู้โดยสารกว่า 10.5 ล้านคนที่เดินทางป่านเข้ามาในปีพ. ศ. 2558
จำนวนผู้โดยสาร

|  | ผู้โดยสาร | การเปลียนแปลง |
| --- | --- | --- |
| 1999 | 7,688,951 | 119,904 |
| 2000 |  8,141,020 |  150,451 |
| 2001 |  7,642,409 |  146,771 |
| 2002 |  7,284,319 |  144,208 |
| 2003 |  7,595,286 |  144,903 |
| 2004 |  8,831,216 |  156,885 |
| 2005 |  9,413,671 |  160,405 |
| 2006 |  10,111,346 |  164,735 |
| 2007 |  10,328,120 |  164,531 |
| 2008 |  9,932,887 |  160,243 |
| 2009 |  8,941,990 |  141,572 |
| 2010 |  9,226,546 |  135,335 |
| 2011 |  9,591,461 |  136,580 |
| 2012 |  9,735,087 |  131,524 |
| 2013 |  9,588,692 |  124,588 |
| 2014 |  9,730,531 |  124,452 |
| 2015 |  10,527,202 |  130,491 |
| 2016 |  10,640,610 |  129,704 |
| 2017 |  10,975,639 |  127,981 |
| 2018 |  11,832,634 |  137,632 |
| 2019 |  12,721,441 |  - |
Source: Stuttgart Airport
ที่พักผู้โดยสาร 1 to 3
1ในสองของห้องโถงใหญ่
ที่นั่งรอ
ทีโม เวสส์

ทีโม เวสส์ (เยอรมัน: Timo Weß; 2 กรกฎาคม ค.ศ. 1982 — ) เป็นนักกีฬาฟิลด์ฮอกกี้จากประเทศเยอรมนี ผู้ซึ่งเป็นสมาชิกทีมชาติ ประเภทชาย ที่ได้รับเหรียญทองแดงในการแข่งขันโอลิมปิกฤดูร้อน 2004 ที่กรุงเอเธนส์ ประเทศกรีซ เขาเกิดในเมืองโมเออร์ส รัฐนอร์ทไรน์-เว็สท์ฟาเลิน
ในฐานะกองหลัง เขาเป็นผู้เล่นให้กับสโมสรเครเฟลเดอร์ ฮาเททเซ ของเยอรมัน เขาได้รับการเปิดตัวในการเล่นให้แก่ทีมชาติชุดใหญ่ ณ วันที่ 26 กุมภาพันธ์ ค.ศ. 2001 ของนัดกระชับมิตรเมื่อพบกับทีมอินเดียที่บอมเบย์ ส่วนในวันที่ 18 ธันวาคม ค.ศ. 2005 เวสส์ได้ลงเล่น 137 ครั้งที่บ้านเกิดของเขา จากการทำคะแนนที่ 13 ประตู ซึ่งก่อนหน้านี้ เขาเล่นให้กับทีมอูเลนฮอร์สท ฮาเททเซ ในเมืองมึลไฮม์อันแดร์รัวห์ และตั้งแต่เข้าร่วมแข่งขันโอลิมปิกที่เอเธนส์ เขาก็ได้เป็นกัปตันทีมชายชุดทีมชาติ
การแข่งขันรุ่นใหญ่ในระดับนานาชาติ

ค.ศ. 2001 — แชมเปียนโทรฟี, รอตเทอร์ดาม (อันดับที่ 1)
ค.ศ. 2002 — เวิลด์คัพ ครั้งที่ 10, กัวลาลัมเปอร์ (อันดับที่ 1)
ค.ศ. 2002 — แชมเปียนโทรฟี, โคโลญจ์ (อันดับที่ 2)
ค.ศ. 2003 — ยูโรเปียนเนชันคัพ, บาร์เซโลนา (อันดับที่ 1)
ค.ศ. 2004 — โอลิมปิกฤดูร้อน, เอเธนส์ (อันดับที่ 3)
ค.ศ. 2005 — ยูโรเปียนเนชันคัพ, ไลพ์ซิจ (อันดับที่ 3)
ค.ศ. 2005 — แชมเปียนโทรฟี, เจนไน (อันดับที่ 4)
ค.ศ. 2006 — แชมเปียนโทรฟี, เทอร์รัสซา (อันดับที่ 2)
ค.ศ. 2006 — เวิลด์คัพ ครั้งที่ 11, เมินเชนกลัดบัค (อันดับที่ 1)
ค.ศ. 2007 — ยูโรเปียนเนชันคัพ, แมนเชสเตอร์ (อันดับที่ 4)
ค.ศ. 2007 — แชมเปียนโทรฟี, กัวลาลัมเปอร์ (อันดับที่ 1)
แหล่งข้อมูลอื่น

Der ideale Kapitän Markus Wessel / WDR.de
ทิม แบร์คมัน

ทิม แบร์คมัน (เยอรมัน: Tim Bergmann; เกิด 2 มีนาคม ค.ศ. 1972) เป็นนักแสดงชายชาวเยอรมัน เขาได้แสดงภาพยนตร์มากกว่า 90 เรื่อง โดยเริ่มแสดงภาพยนตร์ในปี ค.ศ. 1993
ผลงานเด่น > ภาพยนตร์

| ปี | เรื่อง | รับบทเป็น | หมายเหตุ |
| --- | --- | --- | --- |
| 2010 | Sasha |  |  |
| 1996 | Regular Guys |  |  |
ผลงานเด่น > ละครโทรทัศน์

| ปี | เรื่อง | รับบทเป็น | หมายเหตุ |
| --- | --- | --- | --- |
| 2012 | Rommel |  |  |
| 2001 | Mondscheintarif |  |  |
แหล่งข้อมูลอื่น

ทิม แบร์คมัน ที่อินเทอร์เน็ตมูวีเดตาเบส
ทริสทันอุนท์อีซ็อลเดอ

จิตรกรรม ทริสทันกับอีซ็อลเดอ โดยเอ็ดมันด์ เลกตัน

Tristan und Isolde
Fulda Symphonic Orchestra conducted by Simon Schindler
ทริสทันอุนท์อีซ็อลเดอ (เยอรมัน: Tristan und Isolde) หรือ ทริสทันกับอีซ็อลเดอ เป็นอุปรากรภาษาเยอรมันความยาว 3 องก์ แต่งคำร้องและทำนองโดยริชชาร์ท วากเนอร์ ดัดแปลงมาจากตำนานในยุคกลางเรื่อง ทริสทัน ของก็อทฟรีท ฟ็อน ชตรัสบวร์ค
เนื้อเรื่องกล่าวถึงเรื่องราวในคริสต์ศตวรรษที่ 6 เกี่ยวกับความรักต้องห้ามของ ทริสตัน อัศวินหนุ่ม กับอีซูลต์ เจ้าสาวของกษัตริย์มาร์กแห่งคอร์นวอลล์ผู้เป็นลุง เป็นตำนานเคลต์ที่เล่าขานกันยุโรป และคาดว่ามีอิทธิพลต่อเรื่องราวเชิงโรแมนซ์ของลันซล็อตกับกุยนิเวียร์ ในเรื่องตำนานกษัตริย์อาเธอร์
วากเนอร์ประพันธ์เรื่องนี้โดยได้รับอิทธิพลมาจากเรื่องส่วนตัว เกี่ยวกับกับความผูกพันเชิงชู้สาวกับมาทิลเดอ เวเซินด็องค์ (Mathilde Wesendonck, ค.ศ. 1828–1902) ภรรยาของอ็อทโท เวเซินด็องค์ พ่อค้าผ้าไหมผู้สนับสนุนผลงานของวากเนอร์ ในขณะที่ตัววากเนอร์ก็ยังสมรสอยู่กับมินนา (Wilhelmine "Minna" Planer, ค.ศ. 1809–1866) ภรรยาคนแรก ต่อมาชีวิตสมรสของมินนากับวากเนอร์ก็จบลงเมื่อเธอค้นพบจดหมายรักที่วากเนอร์เขียนถึงมาทิลเดอ เธอตัดสินใจแยกกันอยู่กับวากเนอร์ใน ค.ศ. 1858 และหย่าขาดกันใน ค.ศ. 1862 หลังจากแต่งงานกันมากว่า 30 ปี
วากเนอร์แต่ง ทริสทันอุนท์อีซ็อลเดอ ระหว่าง ค.ศ. 1856–1859 และจัดแสดงรอบปฐมทัศน์เมื่อวันที่ 10 มิถุนายน ค.ศ. 1865 ที่มิวนิก โดยส่วนตัวเขาไม่เรียกผลงานชิ้นนี้ว่าเป็นอุปรากร แต่เรียกว่าเป็น "Handlung" (แปลว่า เรื่องดรามา)
แหล่งข้อมูลอื่น

Wagner Operas. A comprehensive website featuring photographs of productions, recordings, librettos, and sound files.
Richard Wagner - Tristan und Isolde. A gallery of historic postcards with motifs from Richard Wagner's operas.
Recordings of Tristan and Isolde rated. Recordings reviewed by Geoffrey Riggs.
ฟังผลงาน Tristan und Isolde - Part 1-6 ที่ มิวโซเพน
นีเบอลุงเงินลีท

การตายของซีกวร์ด
นีเบอลุงเงินลีท (เยอรมัน: Das Nibelungenlied) หรือ บทเพลงของนีเบอลุง เป็นบทกวีมหากาพย์ซึ่งเขียนขึ้นราว ค.ศ. 1200 เขียนในภาษาเยอรมันเก่าสมัยกลาง (Mittelhochdeutsch) เรียบเรียงจากเรื่องเล่าวีรตำนานเยอรมันแบบปากต่อปาก ซึ่งมีต้นกำเนิดบางส่วนจากเหตุการณ์และบุคคลในคริสต์ศตวรรษที่ 5 ถึง 6 ก่อนที่จะแพร่ไปทั่วแผ่นดินยุโรปที่พูดภาษาเยอรมัน ในไอซ์แลนด์มีบทกวีเนื้อเรื่องคล้ายแต่เขียนด้วยสำนวนท้องถิ่นที่ชื่อมหากาพย์เวิลซุงงา (Völsunga saga)
มหากาพย์นีเบอลุงเงินลีทถูกแต่งเป็นบทประพันธ์ยาวบทละสี่บรรทัด เนื้อเรื่องแบ่งออกเป็นสองส่วน: ส่วนแรกประกอบด้วยโคลง 1142 บท กล่าวถึงตอนที่ซีกวร์ด (หรือซีคฟรีท) อัศวินผู้กล้า สามารถสังหารมังกรและได้ครอบครองมหาสมบัตินีเบอลุง ถูกวางยาเสน่ห์จนแต่งงานกับครีมฮิลด์ เจ้าหญิงแห่งราชวงศ์บัวร์กุน ซีกวร์ดจับตัวบรึนฮิลเดอ ภรรยาคนแรกของเขามาถวายกษัตริย์กุนเทอร์ผู้เป็นพี่เขย แต่ต่อมา ซีกวร์ดถูกสังหารโดยฮาเกิน เสนาบดีของกษัตริย์กุนเทอร์ เนื่องจากความขัดแย้งระหว่างครีมฮิลด์และบรึนฮิลเดอ ทั้งสองแย่งชิงตำแหน่งมหาราชินี นำไปสู่สงครามระหว่างเครือญาติ
ครีมฮิลด์แสดงพระเศียรกษัตริย์กุนเทอร์ให้แก่ฮาเกิน
ส่วนที่สองประกอบด้วยโคลง 1236 บท กล่าวถึงการล้างแค้นของพระนางครีมฮิลด์และความหายนะของราชวงศ์บัวร์กุน ครีมฮิลด์สมรสใหม่กับกษัตริย์เอ็ทเซิลแห่งชาวฮั่น แล้วเชิญญาติวงศ์ฝั่งราชวงศ์บัวร์กุนมาร่วมงานเลี้ยง ก่อนที่จะสั่งทหารปิดทางเข้าออกห้องโถงและจุดไฟครอก ทุกคนเสียชีวิต หลังจากนั้น ครีมฮิลด์จึงฆ่ากษัตริย์กุนเทอร์และฮาเกิน อัศวินคนหนึ่งเห็นเหตุการณ์ก็รับไม่ได้จึงชักดาบสังหารครีมฮิลด์ เป็นอันจบบริบูรณ์
นีเบอลุงเงินได้รับการขนานนามว่าเป็นหนึ่งในบทกวีเยอรมันที่ทรงอำนาจที่สุดของยุคกลาง ถือเป็นกวีนิพนธ์ที่สำคัญยิ่งในเยอรมนี ออสเตรีย และยุโรปเหนือ นอกจากนี้ยังถูกนำไปสร้างสรรค์นำเสนอใหม่ในหลายรูปแบบ ที่โด่งดังที่สุดก็คือผลงานอุปรากรชุด แหวนของนีเบอลุง ของริชชาร์ท วากเนอร์ ซึ่งแต่งเสร็จสิ้นใน ค.ศ. 1874 ต้นฉบับตัวเขียนของนีเบอลุงเงินลีทจำนวนสามฉบับได้รับการขึ้นทะเบียนเป็นความทรงจำแห่งโลกโดยยูเนสโกเมื่อ ค.ศ. 2009
นีเบอลุงเงินลีท ได้รับการแปลเป็นภาษาไทยและตีพิมพ์เมื่อ ค.ศ. 2020 โดยคณะอักษรศาสตร์ จุฬาลงกรณ์มหาวิทยาลัย
น็อย-อุล์ม

| น็อย-อุล์ม   |
| --- | --- |
เมือง
   ตราอาร์ม
ที่ตั้งของน็อย-อุล์ม  ในอำเภอน็อย-อุล์ม  
น็อย-อุล์ม  แสดงแผนที่เยอรมนีน็อย-อุล์ม  แสดงแผนที่รัฐบาวาเรีย
พิกัด:  48°23′N 10°00′E﻿ / ﻿48.383°N 10.000°E﻿ / 48.383; 10.000
ประเทศ: เยอรมนี
รัฐ: ไบเอิร์น
จังหวัด: ชวาเบิน  
อำเภอ: น็อย-อุล์ม  
เขตการปกครอง: 12 Stadtteile
พื้นที่
 • ทั้งหมด: 80.50 ตร.กม. (31.08 ตร.ไมล์)
ความสูงจุดสูงสุด: 527 เมตร (1,729 ฟุต)
ความสูงจุดต่ำสุด: 470 เมตร (1,540 ฟุต)
ประชากร (2020-12-31)
 • ทั้งหมด: 58,841 คน
 • ความหนาแน่น: 730 คน/ตร.กม. (1,900 คน/ตร.ไมล์)
เขตเวลา: UTC+01:00 (CET)
 • ฤดูร้อน  (เวลาออมแสง): UTC+02:00 (CEST)
รหัสไปรษณีย์: 89201–89233
รหัสโทรศัพท์: 0731, 07307, 07308
ทะเบียนพาหนะ: NU
เว็บไซต์: nu.neu-ulm.de
น็อย-อุล์ม (เยอรมัน: Neu-Ulm) เป็นเมืองในรัฐไบเอิร์น ประเทศเยอรมนี มีประชากรราวห้าหมื่นคน เมืองน็อย-อุล์มตั้งอยู่ติดกับเมืองอุล์ม มีแม่น้ำดานูบเป็นพรมแดนทางธรรมชาติระหว่างสองเมือง เดิมทีสองเมืองนี้เป็นเมืองเดียวกัน และอยู่ใต้อธิปไตยของราชอาณาจักรไบเอิร์น ต่อมาใน ค.ศ. 1810 มีการโอนเมืองบนชายฝั่งตะวันตกไปอยู่ในอธิปไตยของราชอาณาจักรเวือร์ทเทิมแบร์ค ทำให้เมืองบนฝั่งตะวันออกกลายเป็นเมืองน็อย-อุล์ม